text: Mink-aktivister efterlod slagord
  14 juli 2014 kl. 12.40
  Den gruppen, som natten til lørdag slap knap 1000 mink ud fra en minkfarm ved Strellev nær Ølgod, efterlod et klart budskab. På hegnet om minkfarmen var bl.a. malet Stop lidelsen.
  Lokalpolitiet i Varde er fortsat interesseret i at få oplysninger om hærværket. Politiet ser med alvor på sagen, fordi minkene bliver voldsomt stressede, når de slipper ud i naturen. Nogle dør af sult, andre bliver kørt ned ? og samtidig er den nordamerikanske mink et uønsket dyr i dansk natur, noterer lederen af lokalpolitiet i Varde, Torben Kloster.
  På hegnet rundt om minkfarmen er der malet slagord som ?Pels er ikke til mennesker?, ?Stop lidelsen? og et sted er der lavet et symbol med bogstaverne R F.
  Hærværksmændene lukkede minkene ud af deres bure og der blev lavet hærværk mod hegnet, så dyrene kunne slippe ud i naturen.
  Det fleste af minkene er indfanget igen. Minkavleren fik hjælp af flere kolleger og jægere satte fælder op udenfor farmen for at fange de sidste mink.
  